– Ikke flytt inn i en brannfelle
– Det er nok mange som tenker at det er greit å betale 4000 for en hybel oppe på et loft uten rømningsveier, hvis økonomien er dårlig, sier Lars Magne Hovtun, informasjonssjef i Brann- og redningsetaten i Oslo (OBRE), til VG. Han mener kyniske utleiere utnytter desperate studenter på boligjakt, som gjerne også har dårlig lokalkunnskap og lite kjennskap til det gjeldende regelverket. – Jeg husker selv at jeg som student tenkte på helt andre ting enn brannsikkerhet når jeg skulle skaffe meg en bolig. Jeg hadde et lite budsjett og ville bruke mest mulig på fritidsaktiviteter. Det er akkurat det som er så farlig. Sammen med Plan- og bygningsetaten har OBRE utarbeidet en sjekkliste (se hele listen i bunn av artikkelen) som leietakere bør ha i bakhodet når de drar på visning. Sett denne? Dette koster det å leie i de største norske byeneI fjor ble 15 leiligheter stengt av brannvesenet, blant annet på grunn av store mangler på rømningsveier og røykvarslere, samt feil på det elektriske anlegget. OBRE gjennomfører jevnlig tilsyn i leiligheter, men Hovtun tror mange leietakere er redde for å si fra, av frykt for å bli kastet ut eller tvunget til å finne seg en sikrere, men dyrere bolig. – Det koster gjerne litt mer å bo i en brannsikker leilighet, enn det gjør i en ulovlig leilighet. Fått med deg? Slik er de nye lånereglene Brannvesenet i Oslo tror det er store mørketall i byen og sier de er helt avhengige av tips fra publikum for å avdekke ulovlige boforhold. – De som selv bor i farlige leiligheter, har ofte så dårlig råd at de ikke tør å varsle oss. Husker du? Toms røykvarsler begynte å brenneEn av de farligste tingene brannvesenet ser, er mangelfulle eller hjemmesnekrede rømningsveier. – I noen leiligheter som vi stengte nylig, var det plassert små stiger på veggen, inntil vinduene, sånn at man liksom skulle klatre opp og evakuere seg selv ut på taket. Hovtun forklarer at under en brann vil røyken stige mot taket og at det er livsfarlig å prøve å rømme gjennom den. Han minner på at det er røyken som dreper og sjelden ilden, noe som forklarer hvorfor to rømningsveier er så viktig. – Det handler om at det må være realistisk at man skal klare å rømme ut, forklarer infosjefen. Les også: Megler om desperate boligkjøpere: – Ringer tanter og onkler for å låne pengerIfølge Hovtun er det også vanlig at slike leiligheter har feil på det elektriske anlegget, og nevner blant annet brannen på Gulskogen i Drammen i 2008, som i sin tid ble omtalt som den «verste boligbrannen i Norge på 20 år». 22 polske arbeidere befant seg inne i et tre etasjer stort hus som brant ned til grunnen. Syv av beboerne omkom. Les mer: Utleier: – Trodde det bodde mellom seks og ti personer i huset I ettertid ble en av de overlevende dømt til to og et halvt års fengsel for uaktsom mordbrann, etter at han skal ha manipulert det elektriske anlegget i huset. I 2010 frikjente lagmannsretten 55-åringen på alle punkter.Brannvesenet mener foreldre også har et ansvar når ungdommen flytter ut av barndomshjemmet. – Dette bør få foreldrene til å komme på banen for å forsikre seg om at barnas leiligheter er brannsikre, sier Hovtun. – Det kan være fatalt å flytte inn til et sted hvor disse forholdene ikke er ivaretatt. Hovtuns råd til unge leietakere er enkelt: – Ikke flytt inn i en brannfelle. Les rådene: Dette er brannfellene du må unngå* Alle skal ha to uavhengige rømningsveier, for eksempel en inngangsdør og et vindu. * Hvis vindu benyttes som rømningsvei, må det være stort nok. Det må også være tilgjengelig uten bruk av stoler og stige. * Boligen må ha røykvarsler. Hvis det er et brannalarmanlegg, sjekk at det står i drift. * Boligen må ha slukkeutstyr, som husbrannslange og/eller brannslukningsapparat. * Vær oppmerksom på fukt, mugg og sopp, som kan føre til helseproblemer. * Sjekk at det er god ventilasjon og mulighet til å lufte. * Spør utleier om dokumentasjon på radonnivået i boligen. * Sjekk hvor god lydisolasjon det er i boligen. * Sjekk om vinduet gir nok dagslys.
I fjor stengte brannvesenet i Oslo 15 leiligheter fordi det var umiddelbar fare for liv og helse. Nå frykter de studenter blir lurt til å leie seg inn i billige, men brannfarlige boliger.